Diari Oficial de la Generalitat Valenciana


Sumari del DOGV 5359, del 03-10-2006 (2006/11634)

RESOLUCIÓ de 22 de setembre de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Dolores i se'n delimiten les àrees de protecció i d'especial vigilància .
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5359

Data del DOGV
:   03-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11546


Data del document
:   22-09-2006

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Dolores
    * malaltia vegetal
    * tractament fitosanitari
    * arboricultura

RESOLUCIÓ de 22 de setembre de 2006, de la Direcció General d'Investigació, Desenrotllament i Innovació Agropecuària, per la qual es declara l'existència d'un fogar de Rhynchophorus ferrugineus (Olivier, 1790) al terme municipal de Dolores i se'n delimiten les àrees de protecció i d'especial vigilància . [2006/11811]  
La detecció a la província de València de l'insecte Rhynchophorus ferrugineus (Olivier, 1790), denominat també curculiònid ferruginós, que constituïx una plaga que ataca les palmeres i l'expansió del qual suposaria un greu perill per als palmerars de la Comunitat Valenciana, ha fet necessària l'adopció de mesures fitosanitàries contra este. En este sentit, l'Orde de 24 de febrer de 2004, de la Conselleria d'Agricultura, Pesca i Alimentació, per la qual es declara l'existència oficial de Rhynchophorus ferrugineus a la Comunitat Valenciana, va qualificar d'utilitat pública la lluita contra este i va establir les actuacions obligatòries per a la seua eradicació i control (DOGV núm. 4.707, de 08.03.2004). Posteriorment, l'Orde de 7 de novembre de 2005 modifica parcialment l'Orde de 24 de febrer (DOGV núm. 5.134, de 14.11.2005).  
L'article 7 de l'Orde de 24 de febrer de 2004 esmentada establix que les àrees de protecció i especial vigilància, així com les zones afectades, s'establiran per resolució de l'actual Direcció General d'Investigació, Desenrotllament i Innovació Agropecuària, d'acord amb les disposicions de l'article 11 del Decret 149/2005, de 21 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
En virtut d'això, i atés que s'ha detectat l'existència d'un fogar de la plaga de Rhynchophorus ferrugineus al terme municipal de Dolores (Alacant), i de conformitat amb les disposicions normatives citades, resolc:  
Primer  
Declarar l'existència d'un fogar de Rhynchophorus ferrugineus al terme municipal de Dolores (Alacant).  
Segon  
Establir una àrea de protecció en un cercle de 5 km de radi al voltant del punt situat a la partida Cuadra Nueva, polígon 2, parcel·la 91, i de coordenades UTM ED50: C=642716 M=4225122.  
Tercer  
Establir una àrea d'especial vigilància en la corona circular compresa entre els radis de 5 i 10 km al voltant del punt esmentat adés.  
Quart  
El moviment i tractament de les palmeres en estes àrees queden sotmesos a les disposicions de l'Orde de 24 de febrer de 2004, de la Conselleria d'Agricultura, Pesca i Alimentació, modificada per mitjà de l'Orde de 7 de novembre de 2005.  
La present resolució no posa fi a la via administrativa i contra esta es pot interposar un recurs d'alçada, en el termini d'un mes des de la publicació en el Diari Oficial de la Generalitat, davant del secretari autonòmic d'Agricultura i Desenrotllament Rural de la Conselleria d'Agricultura, Pesca i Alimentació.  
València, 22 de setembre de 2006.. El director general d'Investigació, Desenrotllament i Innovació Agropecuària: Eduardo Primo Millo.